62024TO0257(01)_INF
Rješenje potpredsjednika Općeg suda od 19. srpnja 2024. –Mazepin/Vijeće
(predmet T-257/24 R)
„Privremena pravna zaštita – Zajednička vanjska i sigurnosna politika – Mjere ograničavanja s obzirom na djelovanja Rusije koja podrivaju ili ugrožavaju teritorijalnu cjelovitost, suverenost i neovisnost Ukrajine – Zamrzavanje financijskih sredstava i gospodarskih izvora – Zahtjev za određivanje privremenih mjera – Fumus boni iuris – Hitnost – Odvagivanje interesa”
1.
Privremena pravna zaštita – Suspenzija primjene – Pretpostavke za odobravanje – Fumus boni iuris – Prima facie ispitivanje razloga navedenih u prilog tužbi – Tužba protiv akata Vijeća kojima se tužiteljevo ime zadržava na popisima za zamrzavanje imovine – Tužbeni razlog koji se odnosi na pogrešku u ocjeni Vijeća koju je Opći sud već sankcionirao poništenjem ranijih akata Vijeća Vijeća koji se temelje na istim razlozima – Tužbeni razlog koji na prvi pogled nije bez ozbiljnog temelja
(Čl. 278. UFEU-a; Poslovnik Općeg suda, čl. 156. st. 4.; odluka Vijeća 2014/145/ZVSP, kako je izmijenjena odlukama (ZVSP) 2023/1767 i (ZVSP) 2024/847; Uredbe Vijeća br. 269/2014, 2023/1765 i 2024/849)
(t. 21., 22., 25.-28.)
2.
Privremena pravna zaštita – Suspenzija primjene – Privremene mjere – Pretpostavke za odobravanje – Hitnost – Teška i nepopravljiva šteta – Šteta koja proizlazi iz štete nanesene nastavku profesionalne karijere zadržavanjem tužiteljeva imena na popisima za zamrzavanje imovine – Nenovčana šteta – Postojanje uzročne veze između zadržavanja tužiteljeva imena na navedenim popisima i štete na koju se poziva – Hipotetska mogućnost nastavka profesionalne karijere – Šteta koju se ne može popraviti novčanom naknadom
(Čl. 278. UFEU-a; Poslovnik Općeg suda, čl. 156. st. 4.; odluka Vijeća 2014/145/ZVSP, kako je izmijenjena odlukama (ZVSP) 2023/1767 i (ZVSP) 2024/847; Uredbe Vijeća br. 269/2014, 2023/1765 i 2024/849)
(t. 29., 35.-40., 42., 47., 49.)
3.
Privremena pravna zaštita – Suspenzija primjene – Pretpostavke za odobravanje – Odvagivanje svih interesa o kojima je riječ – Mjere ograničavanja poduzete s obzirom na stanje u Ukrajini – Odluka o zamrzavanju financijskih sredstava – Poslovne osobe, pravne osobe, subjekti ili tijela aktivni u gospodarskim sektorima kojima se vladi Ruske Federacije osigurava znatan izvor prihoda i s njima povezane osobe – Prevladavanje tužiteljeva interesa da pregovara o svojem zapošljavanju, sudjeluje na budućim prvenstvima u motosportu i nastavi svoju profesionalnu karijeru u odnosu na interes Vijeća
(Čl. 278. UFEU-a; Poslovnik Općeg suda, čl. 156. st. 4.; odluka Vijeća 2014/145/ZVSP, kako je izmijenjena odlukama (ZVSP) 2023/1767 i (ZVSP) 2024/847; Uredbe Vijeća br. 269/2014, 2023/1765 i 2024/849)
(t. 50., 51., 56.-65.)
Izreka
1.
Suspendira se primjena Odluke (ZVSP) 2024/847 оd 12. ožujka 2024. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine i Provedbene uredbe Vijeća (EU) 2024/849 оd 12. ožujka 2024. o provedbi Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine, u dijelu u kojem je ime Nikite Dmitrijeviča Mazepina zadržano na popisu osoba, subjekata i tijela na koje se primjenjuju te mjere ograničenja i samo u onom dijelu u kojem se to pokaže nužnim kako bi mu se omogućilo da pregovara o zapošljavanju kao profesionalnog vozača Formule 1 ili kao vozača drugih prvenstava u motosportu koja se isključivo ili djelomično održavaju na području Europske unije, kao i da sudjeluje u Velikim nagradama, testovima, treninzima i slobodnim treninzima Formule 1 i drugim prvenstvima, utrkama, testovima, treninzima i slobodnim treninzima moto sporta koji se održavaju na području Unije. U tu svrhu, Nikiti Dmitrijeviču Mazepinu dopušteno je samo, kao prvo, ući na područje Unije kako bi pregovarao i zaključio ugovore s trkaćim timom ili sa sponzorima koji nisu povezani s aktivnostima Dmitrija Arkadijeviča Mazepina odnosno fizičkim ili pravnim osobama čija su imena uvrštena na popise koji se nalaze u prilozima Odluci Vijeća 2014/145/ZVSP od 17. ožujka 2014. o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine i Uredbi Vijeća (EU) br. 269/2014 od 17. ožujka 2014. o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine; kao drugo, ući na područje Unije kako bi sudjelovao kao titularni ili rezervni vozač u prvenstvima Formule 1 Međunarodne automobilske federacije (FIA) ili u drugim prvenstvima, na treninzima, testovima ili slobodnim treninzima, također u cilju obnavljanja svoje Super licence; kao treće, ući na područje Unije kako bi se podvrgnuo liječničkim pregledima koje propisuje FIA ili njegov trkaći tim; kao četvrto, ući na državno područje Unije kako bi slijedio programe liječničkih pregleda i treninga, uključujući na simulatoru; kao peto, ući na područje Unije kako bi sudjelovao u trkaćim aktivnostima, sponzorstvu i promociji na zahtjev svojeg trkaćeg tima ili svojih sponzora; kao šesto, otvoriti bankovni račun na koji mu se mogu uplaćivati plaće, bonusi, beneficije njegovog trkaćeg tima i financijski doprinosi sponzorâ koje prihvati njegov tim i, kao sedmo, koristiti se bankovnim računom i kreditnom karticom isključivo za pokrivanje troškova koji omogućuju profesionalnom vozaču da putuje unutar područja Unije, pregovara i zaključuje ugovore s trkaćim timom ili sa sponzorima, da sudjeluje u prvenstvima, Velikim nagradama, utrkama, treninzima, testovima ili slobodnim treninzima u državama članicama Unije te da slijedi programe liječničkih pregleda i treninga.
2.
U slučaju zapošljavanja kao vozača Formule 1 ili kao vozača drugog prvenstva u motosportu koja se također ili isključivo održavaju na području Unije, Nikita Dmitrijevič Mazepin mora se obvezati da će se utrkivati pod neutralnom zastavom i potpisati dokument kojim se obvezuju vozači koji u tu svrhu zahtijeva FIA.
3.
Zahtjev za privremenu pravnu zaštitu se u preostalom dijelu odbija.
4.
Ukida se rješenje od 21. svibnja 2024., Mazepin/Vijeće (T-257/24 R).
5.
O troškovima će se odlučiti naknadno.